ADMIN Ş. Apr. 04, 2009 11:12 pm\nMəhəmməd Peyğəmbər (s.ə.s):\nBir gün Məhəmməd Peyğəmbəri (s.ə.s) evinin qapısında bir neçə silahdaşı gözləyirdi. Həzrət Məhəmmədin evinin divarındakı oyuqda su var idi. Sevimli Peyğəmbərimiz səhabələrinin qarşısına çıxanda həmin suyun üzərinə əyilib öz əksinə baxdı. Və saçlarını, saqqalını səliqə-sahmana saldı. Bunu görən xanımı Peyğəmbərə belə dedi: «Ey Allahın rəsulu, sən də belə edirsən?». Əziz Peyğəmbərimiz bu sözləri söylədi: «Bəli! İnsan öz qardaşları ilə görüşəndə özünü qaydaya, səliqə-sahmana salmalıdır. Çünki həqiqətən də, Allah gözəldir və O, gözəllikləri sevir».\nHamilə qadın gündüzlər oruc tutub, gecələr namaz qılan və Allah yolunda öz canı və malı ilə cihad edən kəslərə bənzəyir. Uşaq dünyaya gətirən ana neсə böyük savab qazandığını təsəvvür edə bilməz! Onun doğuş sanсısı tutanda, Allahın onun üçün hazırladığı mükafatdan nə göy, nə də yer əhlinin xəbəri var. Doğuşdan sonra körpəsinə verdiyi hər damla südə görə də Allah qadını mükafatlandırır. Uşağı ağlayıb onu yatmağa qoymayanda isə anaya 70 sağlam qulu azad edənin savabı yazılır.\nİmam Baqir (ə):\nİmam Baqirin (ə) yanına bir nəfər gəlib ürəyini açır: «Adam bir yaxşılıq edəndə başqa bir şəxs bunun şahidi olsa və həmin xeyir əməl sahibi sevinərsə, neсə olar?». İmam ona belə сavab verir: «Eybi yoxdur. Elə adam yoxdur ki, o, xeyirli bir işinin insanlar arasında aşkar olmasına sevinməsin. Lakin şərt budur ki, bu xeyir işi insanların diqqətini özünə сəlb etmək məqsədilə, niyyətilə görməsin».\nİmam Rza (ə):\nQədimdə dörd mömin dost yaşayırdı. Bir gün onların üçü birinin evində yığışır. Ehtiyaс içində yaşayan dördünсü dost həmin evin qapısını döyür. Lakin nökər yalandan ev sahibinin evdə olmadığını deyir. Ev sahibi kimin gəldiyini soruşanda isə nökər deyir: «Filankəs idi, anсaq sizin evdə olmadığınızı söylədim». Buna baxmayaraq ev yiyəsi nökərini danlamır və üç dost o möminin qapıdan qayıtmasına kədərlənmədən söhbətlərinə davam edir. Ertəsi gün onlar bir yerdə əkin sahəsinə getmək istəyəndə, həmin mömin adam onları görür və onlarla getmək istədiyini bildirir. Dostlar məmnuniyyətlə razı olurlar, anсaq dünənki hadisəyə görə ondan üzr istəmirlər. Beləliklə, onlar yola düşürlər. Gözlənilmədən başlarının üstündə əmələ gələn bulud parçası onlara kölgə salır. Və Allahın məsləhətiylə buludların arasından çıxan alov onları bürüyür və üçü həlak olur. Yalnız nökərin qaytardığı mömin sağ qalır və qorxu, təəссüb içində o üç nəfərin başına belə bir hadisənin nə səbəbdən gəldiyini anlaya bilmir. Şəhərə qayıdan kimi o, Musa Peyğəmbərin сanişini Yuşə ibn Nun ilə görüşüb hər şeyi ona danışır. Diqqətlə qulaq asan Yuşə, nəhayət, ona deyir: «Allah o üç nəfərdən razı qaldıqdan sonra onlara qəzəbləndi və bu qəzəbi sənə qarşı davrandıqları üçün idi». Mömin çaşbaş qalır: «Axı onlar mənə nə ediblər?». Yuşə olanları danışandan sonra adam belə deyir: «Mən halal edirəm və onları bağışlayıram». Yuşə: «Əgər onları əzaba düçar olduqdan əvvəl bağışlasaydın, onlar üçün bir faydası olardı. Anсaq indi onlar üçün xeyri olmaz. Bəlkə bundan sonra bir faydası olar».\nİBRƏT ALANLAR ÜÇÜN\nGünlərin bir günü iki yaxın dost yol gedirdi. Birdən onlar dava etməyə başlayır və biri digərinə şillə vurur. Ağrı hiss etməsinə baxmayaraq, şillə alan heç nə demir və qumun üzərində bu sözləri yazır: «Bu gün ən yaxın dostum mənə şillə vurdu»…\nOnlar yollarına davam edirlər. Bir az yol gedəndən sonra isə çayda çimmək qərarına gəlirlər. Şillə alan dost çayda az qalır ki boğulsun, lakin dostu onu xilas edir. O özünə gələn kimi daşın üzərində bu sözləri yazır: «Bu gün ən yaxın dostum mənim həyatımı xilas etdi»… Şillə vuran, eyni zamanda dostunu xilas edən bir az fikirləşəndən sonra dostundan soruşur: «Mən sənin xətrinə dəyəndə bunu qumun, həyatını xilas edəndə isə daşın üzərində yazdın. Nəyə görə?». Dostu ona belə сavab verir: «Kimlərsə bizləri inсidəndə bunu qumun üzərində yazmalıyıq ki, küləklər onu poza bilsin. Anсaq bizə yaxşılıq olunanda isə bunu daşın üzərinə həkk etməliyik ki, heç bir külək onu poza bilməsin!».\nÖzü özünə düşmən olan\nBir padşah böyük bir saray tikdirir. Bu saray adi saraylara bənzəmirdi, burada saysız-hesabsız güzgülər var idi. Bütün divarlar, tavanlar, döşəmələr güzgülərlə örtülmüşdü. Bir it təsadüfən gəlib bu saraya düşür. O, ətrafına baxanda çoxlu itin olduğunu görür. Hər yerdə itlər var idi. Ağıllı olduğundan it hər ehtimala qarşı dişlərini qıсırdadır ki, milyonlarla itdən özünü qorusun və onları qorxutsun. İtlərin hamısı сavabında dişlərini qıсırdadır. İt nərildəyir, itlər də hədə ilə сavab verirlər. İndi it əmin olur ki, həyatı təhlükədədir və buna görə də o, var güсünü toplayıb hürməyə başlayır. Bunu edən kimi qalan itlər də hürürlər. İt nə qədər çox hürürdüsə, itlər də o qədər çox сavab verirdilə. Səhər zavalı itin сəsədini tapırlar. O, sarayda tək idi, orada, sadəсə, milyonlarla güzgü var idi. Heç kim onunla dalaşmamışdı, ümumiyyətlə, onunla dava edəсək kimsə yox idi. Lakin it güzgülərdə özünü görüb qorxmuşdu. O, mübarizə etməyə başlayanda isə güzgülərdəki əkslər də onunla mübarizəyə başlamışdılar. İt çoxsaylı şəxsi əksi ilə mübarizədə həlak oldu. Bizim daxilimizdə maneələr, əngəllər olmasa, xariсdən də heç bir maneə ola bilməz, heç nə yolumuzu kəsə bilməz. Bu, həyatın qanunudur! Dünya - bizim əksimizdir, nəhəng bir güzgüdür…


Bakı 2015 Avropa Oyunları çərçivəsində Coca-Cola fan-zonası minlərlə insan toplayacaq - FOTO\n“Bakı 2015”Avropa Oyunları çərçivəsində “Coca-Cola”fan-zonası minlərlə insan toplayacaq FOTO\nTanınmış Bakı bulvarında Oyunların canlı yayımını izləmək, milli komandamıza azarkeşlik etmək və ya dostlarla, həmçinin digər azarkeşlərlə dincəlmək imkanı verən böyük“Coca-Cola”oyun zonası açılıb\nHəyatını oyunlarla və xoşbəxtliklə zənginləşdir – “Bakı 2015” İlk Avropa Oyunlarının rəsmi tərəfdaşı olan “Coca-Cola” şirkətinin əsas şüarıdır. Qarşıdan gələn və ilin ən irimiqyaslı, qlobal yarışlarından olan bu idman hadisəsi qürur, sevinc və yüksək əhval-ruhiyyə ilə, başqa sözlə xoşbəxt anlarla zəngin olacaq. “Coca-Cola” mötəbər tədbirin yaddaşlarda qalaraq xoş təəssüratlar yaşatması üçün Oyunların idman irsini uzun illər ərzində qoruyub saxlamağa yardımçı olacaq.\nÖzəlliklə Avropa Oyunları üçün çoxsaylı kampaniya və aksiyalar həyata keçirilir. Bu cür genişmiqyaslı tədbirlərdən biri şəhərin mərkəzində, tanınmış Bakı bulvarında 200 kv. metr sahəyə malik böyük “Coca-Cola”fan-zonasının açılmasıdır. Oyunların son gününədək bayram əhval-ruhiyyəsinin özəl bir tərzdə hiss olunması üçün fan-zonada bütün gərəkli işlər görülüb. Milli yığma komandamızı dəstəkləyən və azarkeşlik edən hər bir kəs idmançılarımızın çıxışlarını sözügedən fan-zonada canlı yayımda izləyə bilərlər. Oyunların gedişatındafan-zona ümumilikdə 20 minədək bayram iştirakçısı və qonaq qəbul etmək imkanında olacaq.\n“Avropa Oyunları sadə bir idman yarışması deyil, bütün iştirakçılara və tamaşaçılara ən xoş təəssüratlar yaşadacaq dünya miqyaslı idman hadisəsidir. Bakının ən mənzərəli və tanınmış rayonlarından olan dənizkənarı bulvarda yerləşən “Coca-Cola”fan-zonasını bayram ab-havasının hökm sürəcəyi mərkəzi yerlərdən birinə çevirmək istəyirik. Burada insanlara özlərini möhtəşəm idman hadisəsinin iştirakçısı olmaq imkanı yaradan cürbəcür fəallıqlar təqdim olunur. Avropa Oyunlarına ev sahibliyi edən Bakının sakinlərini və şəhərin qonaqlarını fan-zonaya dəvət edirik!”, - deyə “Coca-Cola”nın Qafqaz və Mərkəzi Asiya regionu üzrə baş direktoru NiracQarqqeyd edib.\n“Coca-Cola”nın qonaqları bayram əhval-ruhiyyəsini və xoşbəxt anları müxtəlif cür paylaşa biləcəklər. Məsələn, foto üçün nəzərdə tutulan xüsusi sahədə daha sonra fan-zonanın mərkəzində böyük LED ekranda nümayiş olunacaq parlaq və emosional şəkillər çəkdirmək olar. Bundan əlavə fan-zonaya gələnlərə sağlam həyat tərzinin təbliğinə yönəlmiş müxtəlif fəallıqlara təklif edilir.\nOyunlar ərzində şəkillərdən əlavə LED ekranda yarışların nəticələri, idman obyektlərindən canlı bağlantılar, “Bakı 2015”in ən maraqlı görüntüləri: idmançıların, azarkeşlərin, Avropa Oyunlarının qonaqlarının həyəcanı nümayiş etdiriləcək.\nFan-zonanın ab-havası yarışların coşqusuna tam uyğundur. Dinamik, müasir musiqi, əyləncəli oyunlar və fəallıqlar, soyuq sərinləşdirici“Coca-Cola” içkiləri və xoş insanların əhatəsi Bakıdakı Olimpiya bayramının ayrılmaz hissəsini təşkil edir.\n“Coca-Cola” hər kəsi Avropa Oyunlarına bilet qazanmaq imkanı yaradan “Facebook” və “İnstagram”dakı səhifələrində dəvət edir!\nQeyd etmək lazımdır ki, “Coca-Cola”fan-zonasının açılışında “Bakı 2015” İlk Avropa Oyunları Əməliyyat Komitəsinin baş icraçı direktoru SaymonKleq və digər rəsmi şəxslər iştirak edib.\n“Bakı 2015” İlk Avropa Oyunlarının rəsmi tərəfdaşı olaraq “Coca-Cola” şirkəti Azərbaycanda fəal və sağlam həyat tərzinin təbliği üçün Oyunların irsinin qurulması və qorunub saxlanmasını labüd hesab edir. Şirkət “Bakı 2015” təcrübəsini gələcəkdə də insanların bədən tərbiyəsi və idmanla məşğul olmağının təşviqində istifadə edəcək. Qlobal kampaniya çərçivəsində “Coca-Cola” şirkəti “Bakı 2015”-ə həsr olunmuş video-çarxı, həmçinin üzərində Azərbaycan milli yığmasının idmançılarının adları əks edilmiş xüsusi “Coca-Cola” məhsulları təqdim edib.


Rusiyanın Suriyadakı hərbi bazaları | TRT Azerbaycan\nRusiyanın Suriyadakı hərbi bazaları\nRus ordusunun Suriyadan çəkilməsilə əlaqəli atılacaq addımlar ortaya çıxacaq vəziyyətdən asılı olacaq.\n07.11.2017 ~ 08.10.2020\nRusiya Xarici İşlər nazirinin müavini Oleg Sıromolotov Suriyadakı Hmeymim və Tartus hərbi bazalarının terror təşkilatı DEAŞ tamamilə məğlub ediləndən sonra da böyük ehtimalla bölgədə qalacağını söyləyib.\nSıromolotov rus ordusunun Suriyadan çəkilməsilə əlaqəli atılacaq addımların isə ortaya çıxacaq vəziyyətdən asılı olacağını vurğulayıb.\nDEAŞ-ın hələ də Suriya ərazilərinin 10 faizinə nəzarət etdiyini, yarıca Əl Nusranın da fəaliyyətlərini davam etdirdiyini xatırladan Sıromolotov bundan başqa müstəqil hərəkət edən silahlı qrupların da olduğunu dilə gətirib.\nEtiketlәr: #İngiltərə Xarici İşlər naziri , #hərbi baza , #Suriya , #Rusiya


Azərbaycanın bir qrup ictimai təmsilçisi Amerikada dinin rolunu öyrənir\nİctimaiyyətin təmsilçiləri Amerikada beynəlxalq liderlik proqramı çərçivəsində görüşlər keçirəcək\nAzərbaycan ictimaiyyətinin bir qrup təmsilçisi “ABŞ-da dinin rolu” mövzusunda beynəlxalq liderlik proqramında iştirak etmək üçün Amerikaya gedib. Qrupa vəkil Anar Qasımlı, Qafqaz Müsəlmanları İdarəsi mətbuat xidmətinin rəhbəri Rəhimə Dadaşova, İctimai Televiziyanın əməkdaşı Elmar Əbilov, Bakı Dövlət Universiteti tarix fakültəsinin müəllimi Saleh Kazımov, ərəbşünas alim Emil Rəhimov daxildir.\nVəkil Anar Qasımlı avqustun 27-də “Media forum” saytına deyib ki, proqram çərçivəsində ABŞ-ın müxtəlif ştatlarında olacaq, həm dövlət qurumları, həm də vətəndaş cəmiyyəti nümayəndələri ilə görüşlər keçirəcəklər.\nQrup 20 gün ABŞ-da olacaq: “İlk rəsmi görüşlərimiz bu gündən başlayır. ABS Dövlət Departamentinin təhsil və mədəniyyət məsələləri bürosunun məmuru Naomi Feygenbaumla bir araya gələcəyik. Daha sonra “PEW FORUM”da “ABŞ-da dini qruplar və dini münasibət” mövzusunda mühazirə dinləyəcəyik”.


Milliyol.az - XİN Ağdərənin işğalının ildönümü ilə bağlı bəyanat yaydı\nXİN Ağdərənin işğalının ildönümü ilə bağlı bəyanat yaydı\n12:53 06.07.2018 Oxununub:\nDüşmən Sərəng su anbarını humanitar və ekoloji terror vasitəsinə çevirib\nXİN-in mətbuat xidmətinin rəhbəri Hikmət Hacıyevin Ağdərə və ətraf kəndlərin işğalının 25-ci ildönümü ilə əlaqədar açıqlamasında belə deyilir.\nAçıqlamada deyilir ki, 7 iyul tarixində Azərbaycanın Tərtər rayonunun tərkibinə daxil olan Ağdərə və ətraf kəndlərin işğalından 25 il ötür: “Məlum olduğu kimi, Ermənistan tərəfindən Azərbaycana qarşı hərbi təcavüzə başlayana qədər Ağdərə Azərbaycan SSR Dağlıq Qarabağ Muxtar Vilayətinin beş rayonundan birinin inzibati mərkəzi idi.\n1989-cu ildə SSRİ tərəfindən aparılmış son əhalinin siyahıya alınmasına görə rayonun 14 kəndində 14 min azərbaycanlı əhali yaşayırdı. Bu göstəriciyə görə Ağdərə azərbaycanlı əhalinin sayına görə Şuşadan sonra Dağlıq Qarabağ Muxtar Vilayətinin tərkibinə daxil olan beş inzibati rayondan biri idi.\nƏrazidə zəngin daş kömür, əhəngdaşı, qızıl və mis yataqları, qurğuşun, sink yataqları, habelə Tərtər çayı üzərində Sərsəng su elektrik stansiyası vardır. Rayonun 75059 min hektar ərazisi (rayonun ərazisinin 44 faizi) nadir və qiymətli ağac növləri olmaqla meşə massivləri ilə örtülü idi.\nAğdərənin köklü Azərbaycan əhalisinin tam etnik təmizləməsi ilə müşayiət olunan işğalı nəticəsində Azərbaycan xalqına məxsus mədəni irsi talan edildi, xüsusiyyətləri saxtalaşdırıldı və infrastrukturu dağıdıldı.\nBu sırada qəsdən erməniləşdirmək məqsədilə alban xristian irsinin şah arxitektur əsərlərindən olan XIII əsrə aid Gəncəsar məbəd kompleksi saxtalaşdırılmış formada təmir edilib. Bu qeyri-qanuni əməllər tarixi reallığın saxtalaşdırılması və Qarabağın etnik tərkibinin dəyişdirilməsi siyasətinin davamıdır.\nBu prosesin bariz nümunələrindən biri 1978-ci ildə Şıxarx kəndində İranın Marağa şəhərindən 200 erməni ailəsinin Qarabağa köçürülməsinin 150 illiyi ilə əlaqədar ucaldılmış abidə idi. Lakin Ermənistanın təcavüzünün başlamasından sonra ermənilərin həmin ərazilərdə yaxın tarixdə peyda olmasını xatırladan bu abidə məhv edildi.\nErmənistan və işğal olunmuş ərazilərimizdə yaradılmış qondarma rejim ötən 25 il ərzində Ağdərənin sərvətlərinin talan edilməsi üçün qeyri-qanuni əməlləri həyata keçirir. Bu xüsusda xarici hüquqi və fiziki şəxslərin də cəlb edilməsi ilə ərazinin təbii mineral resursları qeyri-qanuni şəkildə və vəhşicəsinə talan edilir.\nİşğal altında qalan Sərsəng su anbarının texniki təhlükəsizliyinin təmin olunması üçün zəruri diqqət ayırmır və bu da nəticə etibarilə, Tərtər çayı boyunca yerləşən çoxsaylı Azərbaycan yaşayış məntəqələri üçün təhlükə yaradır. Sərsəng su anbarı ilə əlaqədar yaranmış vəziyyətə görə ciddi narahatlıq Avropa Şurası Parlament Assambleyasının 2085 (2016) saylı qətnaməsində ifadə olunmuşdu.\n1976-cı ildə tikilmiş Sərsəng su anbarı ətrafda yaşayan insanların və kənd-təsərrüfatının su ilə təmin edilməsi üçün nəzərdə tutulsa da, bu əraziləri işğal etdikdən sonra Ermənistan su anbarını humanitar və ekoloji terror vasitəsinə çevirib.\nErmənistan qəsdən qış aylarında anbarı açaraq ətraf ərazilərin su altında qalmasına şərait yaradır, suya ehtiyac duyulan isti aylarda isə onun istifadəsinə imkan vermir. Nəticə etibarilə, insanların su təminatı və kənd-təsərrüfatı fəaliyyəti, ərazinin bio-müxtəlifliyinin məhv olması və torpağın quruluşunu dəyişməsi üçün ciddi təhlükələr yaranır.\nBMT Təhlükəsizlik Şurasının 822, 853, 874 və 884 saylı qətnamələrində təsbit olunduğu kimi beynəlxalq ictimaiyyət Azərbaycanın ərazilərinin işğalını pisləyir və işğalçı qüvvələrin Azərbaycanın işğal olunmuş ərazilərindən dərhal, tam və qeyd-şərtsiz çıxarılmasını tələb edir.\nYalnız bu istiqamətdə təxirəsalınmaz addımların atılması Ermənistan-Azərbaycan münaqişəsinin siyasi həlli və azərbaycanlı məcburi köçkünlərin öz doğma yurdlarına, o cümlədən Ağdərəyə və ətraf kəndlərə qayıtmasına əsas yarada bilər”.


Ermənistanın Bolqarıstandakı səfirliyinin yalanları ifşa\n13:11 13 Avqust 2020 Oxunub : 3335\nAzvision.az xəbər verir ki, Ermənistanın Bolqarıstandakı səfirliyi yaydığı məlumatda Ermənistan–Azərbaycan Dağlıq Qarabağ münaqişəsi və onun tarixi-hüquqi aspektlərini təhrif edərək Bolqarıstan ictimaiyyətini yanlış məlumatlandırmağa təşəbbüs göstərib.\nİşğalçı dövlətin nümayəndəliyi məlumatında “tarixi” fərziyyələri, Dağlıq Qarabağ Muxtar Vilayətinin yaradılması ilə bağlı yalanları, mövzu xüsusunda beynəlxalq hüququn “tələbləri”ni və Ermənistan-Azərbaycan sərhədində törətdikləri təxribatla bağlı əsassız iddiaları sıralayıb.\nErmənistan səfirliyinin məkrli və böhtana söykənən təşəbbüsünə cavab olaraq Azərbaycanın Bolqarıstandakı Səfirliyi dərhal aidiyyəti bolqar KİV-ləri ilə əlaqə saxlayaraq Azərbaycan tərəfinin mövqeyinin işıqlandırılmasını tələb edib. Bu məqsədlə, aidiyyəti KİV-lərə rəsmi məktub ünvanlanıb, işğalçı dövlətin təmsilçisindən fərqli olaraq həm tarixi faktlara, həmdə hüquqi sənədlərə istinad olunmaqla, məlumatın məkrli niyyəti ifşa olunub.\nSəfirliyin mövqeyi Bolqarıstanın www.actualno.com, www.club.bg və www.novini247.com xəbər portallarının səhifələrində dərc olunub.\nTeqlər: Bolqarıstan Səfirlik


Rusiya Qarabağda qoşun yerləşdirmək istəyir » SAVAŞ\nÜç prezidentin iyunun 12-də Bakıdakı görüşündə Dağlıq Qarabağ münaqişəsinin həlli yolları və ortaq sülhməramlı qüvvələrin yaradılması mövzusu müzakirə oluna bilər\nPrezident İlham Əliyevin Avropa İttifaqının Riqa sammitində iştirak etməməsi və Bakının Brüssellə assosiativ saziş imzalamaması Kremldə müsbət qarşılandı. Çünki Moskva Avropa İttifaqının Şərq Tərəfdaşlıq Proqramını çərçivəsində imzalanan assosiativ sazişləri Rusiya əleyhinə yönəlmiş siyasət hesab edir. Təsadüfi deyil ki, Rusiya Xarici İşlər Nazirliyinin nümayəndəsi Aleksandr Lukaşeviç Riqa sammitini sərt tənqid etmişdi. Bu tənqid həm Brüsselə, həm də Avropa İttifaqı ilə assosiativ saziş imzalamaq istəyən dövlətlərə xəbərdarlıq idi.\nƏslində Riqa sammitində uğur qazanılmadı. Bu, Moskvanın istəyinə uyğun idi. Şərq Tərəfdaşlıq Proqramının 6 ölkəsindən 3-ü (Ermənistan, Belarus və Azərbaycan) Avropa İttifaqı ilə assosiativ saziş imzalamadı. Doğrudur, İrəvan və Minskdən fərqli olaraq Bakının Brüssellə assosiativ saziş imzalamamasının daxili səbəbləri var.\nRəsmi Bakı Avropa İttifaqının assosiativ saziş vasitəsilə Azərbaycanın daxili işlərinə qarışmasını istəmir. Ancaq Bakının bu sazişi imzalamaması Moskvaya da bir jest idi ki, Azərbaycan hakimiyyəti Kremlin regional maraqlarını nəzərə almağa hazırdır. Təsadüfi deyil ki, Azərbaycanın xarici işlər naziri Elmar Məmmədyarov Riqadan sonra birbaşa Moskvaya getdi. Məmmədyarovu Moskvada Rusiyanın xarici işlər naziri Sergey Lavrov gözləyirdi.\nMəmmədyarovun Lavrovla danışıqlardan sonra verdiyi açıqlamaları aşağıdakı şəkildə qruplaşdırmaq olar:\n“Dağlıq Qarabağ münaqişəsinin həllinin vaxtı çatıb”. Məmmədyarovun bu mesajı birbaşa Rusiyaya ünvanlanıb. Yəni Moskva istəsə İrəvana təzyiq edib, Dağlıq Qarabağ ətrafındakı torpaqların boşaldılmasına nail ola bilər;\n“Azərbaycan Rusiyanın Avrasiya İqtisadi Birliyinə üzv ola bilər”. Ancaq bunun başlıca şərti Dağlıq Qarabağ münaqişəsinin həllidir. Yəni əgər Kreml Azərbaycanın Avrasiya İqtisadi Birliyinə üzv olmasını istəyirsə, Dağlıq Qarabağ münaqişəsinin həllini təmin etməlidir.\nBeləliklə, rəsmi Bakının Kremlə ümidi yenə artıb. Bu ümid 2000-ci ildə Vladimir Putin Rusiya prezidenti olduqda da yaranmışdı. O zaman Putin ilk xarici səfərini Azərbaycana etdi və keçmiş prezident Heydər Əliyevlə görüşdü. Putin üçüncü ölkələrdən çeçenlərə Azərbaycan üzərindən silah göndərilməsinin dayandırılmasını Bakıdan xahiş etmişdi. Heydər Əliyev Putinin bu istəyini yerinə yetirdi.\nBundan başqa, Bakıda çeçenlərin nümayəndəliyi bağlandı. Ancaq bunların qarşılığında Putin Dağlıq Qarabağ münaqişəsinin həllini sürətləndirmədi.\nBakının ikinci ümidi Dmitri Medvedyevin prezidentliyi dövründə yarandı. Medvedyev Bakıya səfər edərək Azərbaycanla müxtəlif sazişlər imzaladı. Bakı Moskva ilə istənilən sahədə əməkdaşlığın genişləndirilməsinə hazır idi. Bakının Moskvadan yeganə istəyi, həmişəki kimi, Kremlin Dağlıq Qarabağ münaqişəsinin həllində İrəvana təsir etməsi idi. Medvedyevin prezidentliyi dövründə Azərbaycan və Ermənistan prezidentləri 10 dəfə görüşdülər. Ancaq bu görüşlər nəticəsiz qaldı. Ermənistan Dağlıq Qarabağ ətrafındakı rayonların boşaldılmasına razılıq vermədi. Kreml bu məsələdə İrəvana təsir etmədi.\nBakı yenə Moskvaya ümidlidir. Çünki Bakı bu dəfə də Moskvanın istəyinə uyğun addım atıb, Avropa İttifaqının sazişinə imza atmayıb. Ancaq Moskvanın bu dəfə də Dağlıq Qarabağ münaqişəsinin həllinə maraq göstərəcəyi problematikdir. Bunu Sergey Lavrovun Məmmədyarovla birgə mətbuat konfransında söylədiyi fikir də sübut edir. Lavrov dedi ki, münaqişənin həlli üçün birinci növbədə Azərbaycanla Ermənistan razılığa gəlməlidirlər. Ancaq bu mümkün deyil. Ermənistana kənar təsir və təzyiq olmayınca Qarabağla bağlı razılıq alınmayacaq.\nBuna baxmayaraq, Bakı Moskvaya ümidini itirməyib. Rusiya prezidenti Vladimir Putin iyunun 12-də Bakıya Avropa Oyunlarının açılışına gələcək. Məmmədyarov bu səfər zamanı çox geniş müzakirələrin aparılacağını deyib.\nBu arada, Rusiya mətbuatında Qarabağ xanlığının Rusiya imperiyasının tərkibinə daxil olmasının 210 illiyinə dair məqalələr yayımlanıb. Qarabağ xanlığı 1805-ci ildə Rusiya imperiyasının tərkibinə daxil olmuşdu. Rusiya mətbuatının bu mövzuya toxunmasının arxasında Bakıya mesajlar ola bilər. Rusiya Dağlıq Qarabağ münaqişəsinin həll edilməsi əvəzinə “sülhməramlı qüvvələr” adı altında bölgəyə silahlı qüvvələrini yerləşdirmək istəyir.\nRəsmi Bakı bu təklifə hələ ki razılaşmır.\nÇünki Dağlıq Qarabağ məhz SSRİ və Rusiya qoşunlarının bölgədə olduğu dönəmdə işğal olunmuşdu. Erməni separatçılarını silahla təmin edən Dağlıq Qarabağdakı Rusiyanın hərbi bazaları idi. Rusiyalı generallar separatçılara Azərbaycan əleyhinə dəstək verirdilər. Odur ki, yenidən Dağlıq Qarabağda Rusiya silahlı qüvvələrinin yerləşdirilməsi Azərbaycana yenidən problem yarada bilər. Rusiya silahlı qüvvələri Dağlıq Qarabağda yerləşdirilərsə bir daha ordan çıxmayacaqlar. Necə ki, Abxaziya, Cənubi Osetiya və Krım işğal olunaraq Rusiyanın nəzarətinə keçdi. Rusiya silahlı qüvvələrinin Dağlıq Qarabağda yerləşdirilməsi Kremlin daima Bakının daxili və xarici siyasətinə təsir etmək imkanları qazandıracaq.\nBaşqa bir variant Dağlıq Qarabağda həm Rusiya, həm də Türkiyə silahlı qüvvələrinin yerləşdirilməsidir. Rusiya hərbçiləri Dağlıq Qarabağın erməni əhalisini, Türkiyə hərbçiləri isə bölgəyə qayıdan azərbaycanlıların təhlükəsizliyini qoruyacaq. Ancaq bu variantın reallaşması üçün işğal altındakı bütün torpaqların boşaldılması və Dağlıq Qarabağın Azərbaycanın yurisdiksiyası altına qayıtması lazımdır. Bakıda keçiriləcək Avropa Oyunlarının açılışına Türkiyə prezidenti Rəcəb Tayyib Ərdoğan da gələcək. Bu mənada 3 prezidentin Bakıdakı görüşündə Dağlıq Qarabağ münaqişəsinin həlli yolları və ortaq sülhməramlı qüvvələrin yaradılması mövzusu müzakirə oluna bilər.\nKreml Dağlıq Qarabağ münaqişəsini həm də ona görə həll etmək istəmir ki, Azərbaycanı enerji bazarında özünə rəqib görür. Bakı Brüssellə assosiativ saziş imzalamasa da, Avropa İttifaqı ilə geniş enerji əməkdaşlığına hazırlaşır. Moskva TAP və TANAP boru xətlərini özü üçün təhlükə kimi görür. Rəsmi Bakının “bu siyasi layihə deyil” açıqlamaları da Moskvanı sakitləşdirmir. Çünki Brüssel TAP və TANAP vasitəsilə Azərbaycanla yanaşı, Türkmənistan və İran qazını da Avropaya çatdırmaq istəyir. Bu isə Rusiyanın Avropa bazarındakı monopoliyasına son qoyacaq. Ona görə də Moskva Dağlıq Qarabağ münaqişəsini Azərbaycanın xeyrinə həll etməklə Bakının problemlərini azaltmaq istəmir.\nÇin Dağlıq Qarabağın “müstəqilliyini” tanıyır\nMerkel Qarabağdakı atışmalara görə Rusiyanı ittiham etdi\nABŞ-dan təcili və yeni Qarabağ bəyanatı


Şir və Əqrəb bürcü. Bürclərin uyğunluğu.\nOx atan və Oğlaq bürcünün uyğunluğu\nBurcler.biz » Bürclər » Şir və Əqrəb bürcü. Bürclərin uyğunluğu.\nGreat_Gloria 14-05-2017, 16:45 3 510 Bürclər\nŞİR Və ƏQRƏB: Onlar dərhal bir-biri seksual planda valeh edirlər. Amma Şirə Əqrəbin qısqanclığıyla və mülkiyyətin onun hissiylə barışmaq çətindir. Qəzəbli, bərk qızdırılmış Əqrəb çox tez alışır, o vaxt Levaları böyük dözümü göstərir. Əqrəb Şirə şıltaqlara və səbirsizlərə görünür, və (amma) Əqrəb Şiri təmtəraqlı və özünü öyən hesab edir. Əqrəb Şirin ehtiyaclarını daim heyran olmuş auditoriyadan əvvəl (qarşısında) olmağa anlamır. Əqrəb valeh olmamağa üstünlük verir, və (amma) hökmranlıq etmək, və bu heyvanların çarını qaydaya salmır. Tezliklə aydınlaşır ki, seks — hələ (daha) deyil hamı (hər şey). Hər iki partnyorun əhəmiyyətli bənzəməməsinə görə, onların xarakterlərinin ziddiyyətləri bu ittifaq yalnız şübhəli deyil, həm də həlak olmaya məhkum edilmişdir.\nŞir bürcü Əqrəb bürcü\nOx atan və Əqrəb bürcü. bürclərin uyğunluğu.\nƏqrəb və Şir bürcü. Bürclərin uyğunluğu.


ABŞ Müdafiə Nazirliyi ötən 10 il ərzində təxminən 60 min nəfərlik gizli, maskalanmış qoşun yaradıb. Həmin qoşun dünyanın bir çox ölkələrinə səpələnib, o cümlədən İran və Rusiya kimi ölkələrdə yerləşib.\nBu barədə nüfuzlu “Newsweek” jurnalının araşdırmasında deyilir. Jurnal gizli qoşunu iki ilə yaxın davam edən araşdırması nəticəsində üzə çıxardığını bildirir. Araşdırma zamanı həmin gizli proqramın bir çox iştirakçılarından müsahibələr ötürülüb, habelə müdafiə sahəsində işləyən məsul şəxslərdən məlumatlar alınıb.\nJurnal qeyd edir ki, bu cür iri miqyasda gizli qüvvələrin yaradılması ABŞ qanunlarına, Cenevrə konvensiyasına, döyüş əməliyyatlarının aparılması və hərbçilərin hesabatlılığı prinsiplərinə ziddir. Bildirilir ki, Pentaqonun gizli ordusunun heyəti ABŞ Mərkəzi Kəşfiyyat İdarəsinin analoji qüvvələrinin sayından 10 dəfə çoxdur. Gizli ordunun mənsubları həm bilavasitə hərbi qulluqçular kimi, həm mülki adlar altında fəaliyyət göstərən əməliyyatçılar qismində xidmət edirlər. Bəzən onlar kommersiya müəssisələrinin və ya konsaltinq firmalarının əməkdaşları kimi özlərini təqdim edirlər. Gizli ordunun mənsubları həm real şəraitdə, həm kiberməkanda fəaliyyət göstərir.\nGizli orduya mülki şəxslər və saxta adlar altında çalışan podratçılar da cəlb olunub. Bu da gizli əməliyyatların artmasının nəticəsidir. Gizli ordunun yarısını dünyanın müxtəlif yerlərində məxfi əməliyyatlar həyata keçirən hərbi bölmələr təşkil edir. Digər yarısı isə kəşfiyyat və əks-kəşfiyyat mütəxəssislərindən ibarətdir. Onların bir qismi xarici ölkələrdə başqa adlar altında işləyirlər.\nNəhayət, gizli ordunun bölmələrindən biri də kiberəməliyyatlar və virtual məkanda hücumlar həyata keçirməklə məşğuldur. Bu bölmənin əməkdaşlarının əksəriyyəti ABŞ ərazisində işləyir. Pentaqonun gizli ordunu formalaşdırmaqda məqsədi qlobal miqyasda terrorla mübarizə, habelə Rusiya və Çin kimi ölkələrlə rəqabətdir.\nProqrama 130-a yaxın özəl şirkət, onlarla az tanınan və gizli hökumət təşkilatları cəlb olunub. Proqrama cəlb olunan şirkətlər ildə gizli ordunun fəaliyyəti üçün Pentaqondan 900 milyon dollardan çox vəsait alır. Bu vəsait saxta sənədləşmənin hazırlanmasına, başqa adlar altında işləyən əməliyyatçıların hesablarının ödənilməsinə, xüsusi avadanlıqların istehsalına və satın alınmasına, o cümlədən casus avadanlıqlarının alınmasına sərf edilir.\nHəmin gizli qüvvələrin mənsubları təkcə Pakistandan tutmuş Qərbi Afrikaya qədər ən müxtəlif regionlarda terrorçulara qarşı fəaliyyət göstərmir, eyni zamanda böyük ölçüdə dünyanın “qaynar nöqtələrində”, o cümlədən Şimali Koreya və İranda da işləyir. Gizli ordunun mənsubları kiberməkanda kəşfiyyat məlumatları toplayır, sosial şəbəkələrdə manipulyasiyalar həyata keçirir, o cümlədən kiberhücumlar təşkil edir.\nAraşdırma ilə bağlı hələlik ABŞ rəsmi orqanlarının heç bir şərhi yoxdur/Virtualaz.org


“Samsung”un vitse-prezidenti həbsdən çıxıb\nXəbərlərTexnologiya xəbərləriXarici xəbərlər\nCənubi Koreyalı milyarder, “Samsung Electronics”in vitse-prezidenti və “Samsung Group”un faktiki rəhbəri 13 avqustda azadlığa buraxılıb. Qeyd edək ki, Lee Jae Young Qurtuluş Günü münasibətilə amnistiyaya layiq görülən 810 məhbusdan biridir. O, 18 ay həbsdə olunub.\nXatırladaq ki, məhkəmə “Samsung Group”un rəhbərini 2017-ci ilin fevralında həbs edib. Prokurorluğun məlumatına görə, Lee Jae Young 2015-ci ildə Cənubi Koreyanın keçmiş prezidentinin dostuna rüşvət olaraq 43.3 milyard von (təxminən 38 milyon dollar) verməkdə günahlandırılıb.\n2017-ci ilin avqustunda Lee Jae Young rüşvət verməkdə günahkar bilinərək 5 il həbs cəzasına məhkum edilib. 2019-cu ildə bu işə yenidən baxılıb və 2021-ci ilin yanvarında Lee Jae Young 2.5 illik həbs edilib.\nBu, “Samsung” rəhbərinin ikinci həbs müddətidir: bundan əvvəl o, 1 il həbsdə olub. Hal-hazırda milyarderin sərvəti 12.4 milyard dollar təşkil edir.\nİş adamının əfv edilməsi, “Bloomberg”in vurğuladığı kimi, 2022-ci ilin fevralında keçiriləcək prezident seçkiləri ərəfəsində Cənubi Koreyanın siyasi dünyasında baş verən dəyişikliklərdən xəbər verir.


Azərbaycanda yeni devalvasiya olacaq? - RƏY / İstipress\nAzərbaycanda yeni devalvasiya olacaq? - RƏY\n06 Dekabr, 2018 12:27 | İqtisadiyyat | Baxış sayı: 492\n"Yanvarda manat ucuzlaşacaq” fikri gündəmi zəbt edir\n"Maliyyə naziri Samir Şərifovun açıqlaması devalvasiya mövzusunu yenidən gündəmə gətirib". Bunu iqtisadçı ekspert Samir Əliyev deyib.\nOnun sözlərinə görə, xüsusilə də nazirin “manatın məzənnəsinin kəskin möhkəmlənməsi ixraca da mənfi təsir edir. Bu xaricdən idxalın artmasına səbəb olur. Ona görə də, biz bir sıra məsələlərin həllinə çalışmalıyıq” fikri müxtəlif rəylərə yol açıb.\n"Bəlkə də bu açıqlama 2 ay öncə - neftin hər barelinin 90 dollara yaxınlaşdığı bir ərəfədə verilsəydi ciddi reaksiya doğurmazdı. Ancaq indi 60 dollara qədər ucuzlaşıb, gah 58-ə düşür, gah da 62-yə qalxır. Əlbəttə son illər özünüqoruma instikti güclənmiş ictimai narahatçılıq da başa düşüləndir. Ən azı acı 2015-ci il təcrübəsi var. İlboyu verilən rəsmi açıqlamalara rəğmən manat dollara nisbətən dəyərini kəskin itirdi. Yeni təqvim ili isə bir qayda olaraq insanların düşüncəsində şaxta baba və yolkadan çox qiymət artımı assosiasiyasını yaradır. Təsadüfi deyil ki, hər ilin sonu “yanvarda manat ucuzlaşacaq” kimi fikirlər gündəmi zəbt edir".\n"... hökumət manatın ucuzlaşması siyasətindən ən azı növbəti ildə də çəkinməlidir"\nEkspert düşünür ki, nazirin bu fikri ilə razılaşmaq da olar, razılaşmamaq da. Belə ki, S.Şərifov bir tərəfdən həm də büdcə gəlirlərinin icrasına məsul olan nazirliyə rəhbərlik edir. Devalvasiya büdcənin “doldurulmasının” ehtiyat yollarından biri hesab edilir. Buna görə də Mərkəzi Bankdan fərqli olaraq Maliyyə Nazirliyi devalvasiya tərəfdarı hesab olunur. Digər tərəfdən maliyyə naziri haqlı olaraq manatın mövcud məzənnəsinin (həm nominal, həm də real) ixraca problem yaratdığını, idxala isə dəstək verdiyini qeyd edir. Ölkəmizdə qeyri-neft sektorunu inkişaf etdirməyin əsas yolu ixracı stimullaşdırmaqdır. "Azərbaycan bazarı kiçik olduğundan idxalı əvəzləmə siyasəti özünü müəyyən həddə qədər doğruldur, ona xarici bazarlarda “Made in Azerbaijan” nişanlı məhsulları artırmaq lazımdır. Bütün bunlar nazirin fikri ilə razılaşdığımız məqamlardır.\nKiçik bir haşiyəyə çıxım. Yuxarıdakı cümlədə “devalvasiya” sözü ona görə işlətmədim ki, “üzən məzənnə” rejimində “devaluvation” olmur, “deprecation” olur kimi irad tutula bilər. Halbuki əhali üçün onun necə adlanmasının fərqi yoxdur. Çünki nəticə eynidir. Belə baxanda bəyəm bizdə “üzən məzənnə” rejimi mövcuddur?"\nS.Əliyev bildirib ki, məşhur “Financial Times” qəzeti 107 inkişaf etməkdə olan ölkələrdə milli valyutaların ucuzlaşmasının ixraca və idxala təsirini araşdırıb. Araşdırma 2013-2015-ci illəri əhatə edib. Araşdırmanın nəticəsi göstərib ki, milli valyutaların devalvasiyası ixracın artımına gətirməyib, əvəzində idxal azalıb.\n"Yaxın gələcəkdə neft onsuz da ucuzlaşacaq, bu dəfə həmişəlik"\n"Bəs, Azərbaycanda devalvasiyanın ixraca töhfəsi nə olub? Gömrük Komitəsinin rəsmi məlumatlarına inansaq, 2014-cü ildə dollar 78 qəpik olanda qeyri-neft ixracımız 1,8 milyard dollar olduğu halda 2017-ci ildə bu göstərici 1,6 milyard dollara qədər azalıb. Halbuki bu müddətdə 1 ABŞ dolları 1,7 manata qədər bahalaşıb. Bura hökumətin qeyri-neft sektorunu stimullaşdırmaq üçün genişmiqyaslı təşəbbüslərini də əlavə etsək nəticənin zəif olduğu görərik. Son iki ildə müşahidə edilən artımın nə qədər dayanıqlı olacağı da sual doğurur.\nDevalvasiyasının ixracımıza təsirinin az olmasını əsas qeyri-neft ixrac tərəfdaşımız olan Rusiyada rublun ucuzlaşması ilə əlaqələndirə bilərik. Ancaq hamımız bilirik ki əsas səbəb fərqlidir. Rublun baha olması ən yaxşı halda meyvə-tərəvəz ixracımızı stimullaşdıra bilir. Əsas səbəb budur ki, ixrac etməyə neft-qazdan savayı az qala heç nəyimiz yoxdur. Hələki ki xammal ixrac edən, fərqi yoxdur neft və ya qeyri-neft, ölkə statusunda çıxa bilməmişik. Məhsullarımızın keyfiyyəti xırda istisnalarla rəqabət aparmaq gücündə deyil, məhsulun maya dəyəri bahadır.\nDigər səbəb idxaldan asılılığımızın yüksək olaraq qalmasıdır. Hətta ölkəni 100% təmin edən daxili istehsalın xammalını idxal edirik. Deməli, devalvasiya həm də ixracımızı bahalaşdırır.\nNövbəti devalvasiya bank və sığorta şirkətlərini çətin vəziyyətə sala bilər. Bütün bu və digər amillər hökuməti çətin seçim vəziyyətində qoyur. Tərəzinin bir gözündə devalasiyanın tam təsdiq olunmayan ixrac faydası, digər gözündə artıq şahidi olduğumuz böyük zərəri durur. Hökumət də bunu bilir, ona görə də Mərkəzi Bank müxtəlif alətlərdən istifadə edərək manatı üzməyə qoymur".\nO, qeyd edib ki, tədiyyə balansının vəziyyəti və neftin hazırki qiyməti hələki manatı qorumağa imkan verir. Böyük ehtimalla hökumət imkan daxilində məzənnəni sabit saxlamağa çalışacaq. Ancaq hakimiyyətdə bununla bağlı vahid fikir yoxdur. Devalvasiya tərəfdarları və əleyhdarları var. Maliyyə nazirinin son dövrlər çıxışı birincilərin mövqeyi ilə üst-üstə düşür. "Növbəti devalvasiya, lap olsun yumşaq ucuzlaşma, kövrək maliyyə sabitliyini poza bilər, faydası isə gözə görünməz. Neftin qiymətində kəskin ucuzlaşma olmasa, hökumət manatın ucuzlaşması siyasətindən ən azı növbəti ildə də çəkinməlidir. Əsas diqqət isə struktur islahatlara yönəlməlidir, çünki yaxın gələcəkdə neft onsuz da ucuzlaşacaq, bu dəfə həmişəlik".


“Bu bizik, o da onlar…” – Elməddin Behbud yazır - Aktual TV\nUkrayna Xarici İşlər Nazirliyi qondarma “erməni soyqırımı”nın 105 illiyi ərəfəsində dövlət qurumlarına məktub göndərərək “erməni soyqırımı” ifadəsini işlətməmələrini tapşırıb.\nMəktubda xüsusi olaraq qeyd olunub ki, Ukrayna “erməni soyqırımı”nı tanımır və Osmanlı İmperiyasının erməni əhalisi ilə bağlı baş verən hadisələr BMT-nin 9 dekabr 1948-ci ildə qəbul etdiyi “soyqırım” termini tərifinə daxil edilmir.\nBaşını liberalizm və kosmopolitizm küləklərinin “üşütdüyü” bir çox azərbaycanlının müdrik sima alıb bəşəriyyətin müdafiəçisi qismində soyuna, millətinə, vətəninə bağlılığı saxta nəzəriyyələr və çürük fikirlərlə yeri gəldi-gəlmədi tənqid edib millətçiliyi “faşizm”lə eyniləşdirdiyi dövrdə çatışmazlıqlarımızı düşünüb sağlam müzakirələr aparmaqda çox fayda var. Dünyanın siyasi, iqtisadi konfiqurasiyasının yenidən dizayn edildiyi hazırkı dönəmdə bu xüsusilə vacibdir.\nErmənilərlə bağlı Ukrayna nümunəsi yeganə deyil. Elə isə biz də çönüb özümüzə baxaq…\nƏhalisinin tən yarısından artığı türk olan, 35 milyon Azərbaycan türkünün yaşadığı və ölkənin isteblişmentinin həlledici kəsimini təşkil etdiyi İranda isə bu gün ermənilər ötən illərdəki kimi olmayan “soyqırımlarını” təntənəli şəkildə qeyd ediblər.\nDövlətin rəsmi İRNA informasiya agentliyi də bu tədbiri soyqırım terminindən istifadə edərək işıqlandırıb. Nə qədər axtarış aparsam da, fars dilini bilən dostlardan yardım xahiş etsəm də bir azərbaycanlı nazirin, dövlət müşavirinin, ali ruhani dairənin təmsilçisinin bu biabırçılığa kəskin etiraz etdiyinin, vətəndaşı olduqları dövləti quran və bu gün də çiyinləri üzərində saxlayan on milyonlarla Azərbaycan türkünün milli hisslərinin təhqir olunduğu, milli mənafeyinin tapdandığı ilə bağlı hayqırtısını eşitmədim, görmədim, oxumadım. Özlüyümdə bunun sosial, ictimai, siyasi səbəblərini düşünür, təhlillər aparıram. Amma nəticə dəyişmir. Bu bizik, o da onlar…


Vaxt.Az - Dilqəm, Şahbaz, Həsən...\n18:02 | 10 iyul 2017 | Bazar ertəsi Məqaləyə 1177 dəfə baxılıb Şriftin ölçüsü\nDilqəm, Şahbaz, Həsən...\nİşğalçı siyasəti sındıran Kəlbəcər girovlarının qəhrəmanlıqlarından 3 il ötür...\n“Girovların məsələsi tezləşdirilməlidir”\nAvropa Məhkəməsi girovlarla bağlı məsələyə baxacaq\n«Gəlin gedək evimizə!»\n«Təmas xəttindən erməni ailələrinə hər gün əsgər meyiti göndərilməlidir»\nAzərbaycanlı əsirlər Bakıya gətirildi\n4 nəfər Beynəlxalq Qırmızı Xaç Komitəsinin təyyarəsi ilə vətənə döndü\nŞahbaz Quliyevin səhhəti daha da pisləşib\nKəlbəcər girovunu İrəvanda pakistanlı həkim müalicə edir\n«Detalları açıqlamaq istəmirəm»\nDilqəm Əsgərovun oğlu: «Kimin kim olduğunu indi daha yaxşı bilirəm»\nKəlbəcərli girov Şuşadan İrəvana aparıldı\nDüşmən əsirliyində olan Şahbaz Quliyevin vəziyyəti ağırlaşdı\nDilqəm Əsgərovdan məktub gəldi\n7 aydan sonra ...\nKəlbəcər girovlarından xəbər var\n«6 aydır xəbər almırıq»\nDilqəm Əsgərovun oğlu: «Ümidimiz yalnız prezidentimiz İlham Əliyevədir»\nHəsən Həsənovun ailəsinə ev verildi\nŞəhidin qardaşı: «Mehriban xanım Əliyevanın xüsusi köməyi oldu»\n... Dilqəmlə Şahbazın məsələsi icraata götürüldü\nAvropa insan haqları komissarı tərəfindən...\nErmənilərə görə Azərbaycana hədə kimi tələb\nErməni əsilli vətəndaşlarının müdafiəsinə qalxan Moskva Xankəndində girov saxlanılan Dilqəmi niyə unudub?\nVətənində girov olan qəhrəmanlar...\nDilqəm və Şahbaz Şuşadan ayrı yaşaya biləcəkmi?\nPolitoloq: «Niyə rusiyalı diplomat bircə dəfə Dilqəm Əsgərovun yanına getməyib?»\n«Situasiyanı tam dərk edə bilməmişik»\nRusiya səfiri: «Əsgərov təmas xəttini necə keçib, niyə silahlı olub?»\nBQXK girovlara baş çəkib\n11 iyul... Dilqəm, Şahbaz, Həsən... 3 azərbaycanlının Vətənə qovuşduğu gün. Bəli, məhz 2014-cü il iyulun 11-də kəlbəcərli Dilqəm Əsgərov və Şahbaz Quliyev öz yaxınlarının qəbrini ziyarət etmək üçün erməni təhlükəsini göz önünə alıb, işğal altındakı ata-baba yurduna üz tutmuşdular. İşğal altındakı digər rayonumuzdan olan Həsən Həsənov da bu təhlükəli səfərdə onlara qoşulmuşdu...\nModern.az-ın məlumatına görə, düz üç il əvvəlin bu günlərində əslən Kəlbəcərdən olan Rusiya vətəndaşı Dilqəm Əsgərov və Azərbaycan vətəndaşı Şahbaz Quliyev doğma torpaqlarda Ermənistanın işğalçı əsgərləri tərəfindən girov götürülüblər. İşğal altındakı Dağlıq Qarabağda həmvətənlərimiz üzərində qurulan «məhkəmə»nin qərarı ilə D.Əsgərov ömürlük, Ş.Quliyev isə 22 il müddətinə azadlıqdan məhrum edilib. Digər Vətən aşiqi Həsən Həsənov isə ermənilər tərəfindən güllələnib. Onun nəşi ölkə başçısı və aidiyyatı qurumların apardığı danışıqlar nəticəsində 3 ay sonra - 2014-ci il oktyabrın 2-də qarşı tərəfdən alınmışdı. H.Həsənov həmin il oktyabrın 4-də Bakının Binəqədi qəbiristanlığında dəfn edilib.\nOndan geriyə isə Ləman və Özləm adlı iki qız balası, hələ də onun ölümü ilə barışmayan xanımı Vüsalə, gözü yaşlı Gilas ana, atası Fərman dayı, Həsən deyəndə qəhərdən dodaqları əsən qardaşı Nail, bir də Həsənin Vətənə olan sevgi salnaməsi qalır! Gilas ana hər nə qədər «Həsən Vətəni məndən çox sevirdi» deyib özünü ovundurmağa çalışsa da, oğul həsrəti ona dağdan da ağır gəlir. Vüsalənin gözləri isə hələ də qapıda, qulağı səsdədir: «bəlkə Həsən ölməyib?..» düşüncəsi onu rahat buraxmır. İnansalar da, inanmasalar da Həsən yoxdur aralarında. İndi onların bircə təsəllisi var, Həsənin qəbiri... Darıxanda baş çəkməyə, dərd danışmağa gedəcəkləri ünvan, Həsənin əbədi evi...\nHəmvətənlərimiz Dilqəm və Şahbazın ailələri də hər şeydən əllərini üzüblər. Çünki 57 yaşlı Dilqəm Əsgərovun erməni əsarətində baş qaldıran xəstəliklərinin ona nə qədər yaşamaq imkanı verəcəyi məchuldur. 49 yaşlı Şahbaz Quliyevin cəzasının qalan 19 ilində erməni zülmünə daha nə qədər dözəcəyinə heç kim təminat vermir.\nBeynəlxalq Qırmızı Xaç Komitəsinin hər ay açıqladığı «Giovlara növbəti başçəkmə baş tutub. Onlara ailələrindən məlumatlar çatdırılıb. Ailələrinə çatdırılması üçün də məlumatlar götürülüb» məlumatlarına da doyublar!\nİndi onların təsəlli alacaqları bir yer, bir ümid də qalmayıb... Beynəlxalq təşkilatlara edilən müraciətlər, əməl olunması gərəkən konvensiyalar həmvətənlərimizi düşmən əlindən geri almağa yetmir. Bizimsə tək təsəllimiz onların Şuşada olması, gözləri o gözəlliyi görməsə də, havasını udması, bəlkə də Şuşada...\nNə qədər pozitivə yüklənmək, girovlarımız geri qaytarılacaq sözlərinə inanmaq istəsək də, gedişat onları bizdən daha da uzaqlaşdırır.\nBəlkə də onları bizdən uzaqlaşdıran zaman Dilqəm və Şahbazı 3ilin girovuna yox, tarixin Vətəndə yaşayan qəhrəmanına çevirir! Axı 25 ildir əsarətdə olan torpaqlara həsrətli, nisgilli dəfn etdiyimiz yüzlərlə qarabağlının nail ola bilmədiyinə onlar nail olur...


Rahmonun 91 faiz səs yığdığı bildirilir\nTacikistanın avtoritar prezidenti Emomali Rahmonun 91 faizə yaxın səs yığaraq beşinci müddətə prezident postuna seçildiyi açıqlanıb.\nMərkəzi Seçki Komissiyası oktyabrın 12-də bildirib ki, seçicilərin 90,92 faizi Rahmona səs verib.\nSeçicilərin 85.4 faizinin seçkiyə getdiyi açıqlanıb.\nTacikistanın avtoritar Prezidenti Emomali Rahmon 30 ildir davam edən idarəçilik müddətini uzadır. Mərkəzi Seçki Komissiyası oktyabrın 11-də keçirilmiş seçkini etibarlı sayıb və ilkin nəticələrin bu gün açıqlanacağı gözlənir.\nRahmonun daha yeddi il prezident olacağına hər hansı əngəl gözlənilmir.\n1992-ci ildən hakimiyyətdə olan Rahmon dörd dəfə ardıcıl seçkini udub. Ancaq qərbli müşahidəçilər bu seçkiləri azad və ədalətli hesab etməyib.\nRahmonun hakimiyyət müddəti Belarusda Alyaksandr Lukaşenka ilə müqayisə olunur, ondan irəlidədir.\nTacikistan iqtisadi çətinliklər içindədir, bir tərəfdən COVID-19 pandemiyası, digər tərəfdən yüzminlərlə miqrant fəhlə iş dalınca Rusiyadadır, amma son aylar ölkəyə pul göndərişləri də azalıb.\nRahmonun 68 yaşı var, seçkiyə üzüyola parlamentdə təmsil olunan hökumətyönlü partiyalardan az tanınan dörd namizəd də qatılmışdı.\nAzadAvropa/AzadlıqRadiosu-nun Tacikistan xidməti səsvermədə pozuntuların olduğunu xəbər verib.


20 Yanvar tarixdə necə qalsın?\n2021, 13 May, Cümə axşamı, Bakı vaxtı 13:05\nYanvar 18, 2010\nBakı, yanvar 1990-cı il\n20 Yanvar bizdə hansı duyğular oyadır? Bəlkə 20 il öncə Bakımızda yaşanan o müdhiş gün - sıralanmış tabutları çiynində daşıyan böyük insan seli, Kamil Cəlilovun qaboyu, Bakı bağlarının al qərənfili, Məmməd Aslanın «Ağla, qərənfil, ağla» şeiri ilə yaddaşlarda qalmalıdır? Bəs bütün saydıqlarımı öz gözü ilə görməyən gələcək Azərbaycanlı onu hansı hisslərlə xatırlayacaq? Ümumiyyətlə, artıq tariximizin önəmli bir parçasına çevrilmiş 20 Yanvar necə tanıdılmalıdır? Tarixdə necə qalmalıdır? «Can Bakı» proqramı bu sualla ölkənin sayılıb-seçilən vətəndaşlarına üz tutdu\nAZƏRBAYCANDA 20 YANVAR DƏRSLƏRİ KEÇİLMƏLİDİR!\nVaqif İbrahimoğlu – «Yuğ» teatrının bədii rəhbəri:\nBəşər tarixinə nəzər salanda, görürük ki, istisnasız bütün toplumlar, millətlər, dövlətlər zaman-zaman tarixi sınaqlarla üz-üzə gəlirlər. Bu sınaqlar xassəcə, məğzinə görə faciəvi ola bilər, uğurlu qələbə kimi nəticələnə bilər, hətta sarsıntı kimi də qeydə alına bilər. Amma bütün bu xassələrin üstündə duran başlıca göstərici sınaqlardan dərs almaq, ibrət almaq və bu ibrəti gələcək tarixi sınaqlardan daha uğurlu, daha itkisiz çıxmaq üçün mənimsəməkdir. Tarixi dərslərin ən böyük ibrəti ondadır ki, heç kim ondan ibrət almır. Bu acı bir qənaətdir. Ancaq madam ki, biz onu dilə gətiririk, deməli biz onu poza bilərik və ya onun təsirindən qurtula bilərik.\n20 Yanvar təbii ki, toplumumuz, millətimiz və gənc dövlətimiz üçün çox böyük tarixi dərsdir. Bu dərsin yaraları, ağrıları hələ sağalmayıb. Ona görə biz adətimizə görə ağlaya da bilərik, o yaraların təsirini daha dərinə işlətmək üçün sarsıdıcı kadrları təkrar-təkrar izləyə də bilərik. Biz bir-birimizə başsağlığı verə bilərik. Bu da mənəvi qanunlarımızın, mənəvi var oluşumuzun ənənəsidir, adətləridir.\nMənim fikrimcə bütün Azərbaycanda 20 yanvar dərsləri keçilməlidir. Bu dərslərdə biz, illah da ki gənclərimizə, illah da ki bu məmləkətin, bu millətin yükünü çiyninə alan nəsillərə açıq dərslər keçib, bu olayın bizdən ötrü, milli düşüncəmizdən ötrü, vətəndaş cəmiyyətindən ötrü gərəkli, faydalı qənaətlərini dilə gətirək. Onları düşüncəmizə həkk edək ki, bizim praktiki addımlarımız artıq kor-koranə, göz yaşlarına boğulmuş şəkildə getməsin.\n20 Yanvar, təkrar edirəm, millətimiz üçün, dövlətimiz üçün inkişaf impulsu oldu (bu sözə görə allah günahımdan keçsin). Ümumiyyətlə, faciə olayının məğzi insanları yeni dövrə təmizlənmiş şəkildə (katarsis) çıxarmaq üçündür. Geriyə baxıb hər an özünü üzmək, yas saxlamaq faciənin məqsədinə yaddır. Şəxsən mən bu 20 ildə hər il ekstern bir dərs keçirəm və hələ də 20 yanvarın bütün məziyyətlərini, bütün səciyyələrini, bütün ibrətlərini özüm üçün açıqlamamışam. Çünki intellektual rakursdan yanaşanda, bu işi görməkdən ötrü çoxlu qaranlıq səhifələr var, qaranlıq məqamlar var. Onlar açılmalıdır. Çünki insan ibrət almaq istəyirsə, o istənilən ən dəhşətli, ən faciəli, ən üzücü və bəlkə də təhqiramiz olaylara açıq gözlə baxmalıdır. Bütün başqa emosional, təzahüri hisslərlə yanaşma hər insanın öz seçimidir və istədiyi kimi 20 Yanvarı fərdi kontekstində, intim aləmində həll edə bilər. Ancaq bir millət kimi, dövlət kimi, cəmiyyət kimi bütün nöqtələri qoymaq və qarşıdan gələ biləcək bu tipli hadisələrdən sığortalanmaq daha səmərəli ola bilərdi.\n20 YANVAR – ŞƏHİDLƏR GÜNÜ OLSUN!\nMənim fikrimcə, şəhidlik yalnız 20 yanvarla bağlı deyil. Azərbaycan xalqının bir şəhidlik tarixçəsi var və 20 Yanvar o şəhidlik tarixçəsinin davamıdır və indiki nəsillərə ən yaxın olanıdır. Eyni zamanda şəhidlik insan başına gələn bir qəzavü-qədər deyil. Mənə elə gəlir ki, şəhidlik şüurla bağlıdır, adamın mübarizə duyğusu, amalı ilə bağlıdır. Həqiqətən də, 20 Yanvarda Azərbaycan xalqı şəhidlik zirvəsinə yüksəlib. Mən jurnalist kimi bu hadisələrin yaxın müşahidəçisi olmuşam. O mənzərələr həmişə gözümün qarşısında canlanır. Həqiqətən də bu xalq hərəkatı idi, böyük bir mübarizə tarixi idi.\nÖz yurdunu qoruyan insanların tankın önündə sinəsini sipər etməsi idi. Düşünürəm ki, buna uyğun olaraq da 20 Yanvar şəhidləri yad edilməlidir. Nə ağlamaqdan söhbət gedə bilər, nə gülməkdən. Hər şey hadisənin ruhuna uyğun olmalıdır.\n20 ili gözümün önünə gətirirəm, hər il insanlar Şəhidlər Xiyabanına axışırlar. Nə qəzetləri, nə radio-televiziyanı məcbur edən var ki, sən bu hadisəni işıqlandır. Artıq 20 Yanvar qəbul olunmuş, təsdiq olunmuş bir hadisədir və hər il 20 Yanvar gələndə, xalqın içində nələrsə tərpənir, nələrsə oyanır və onlar yenidən Şəhidliyi yad edirlər. Mənə elə gəlir ki, bu hadisədən xalqın yaddaşımı oyaq saxlamaq, xalqa Vətən uğrunda ölə bilmək hissini xatırlatmaq üçün istifadə etmək olar. Qoy insanlar unutmasınlar ki, azadlıqdan böyük nemət yoxdur və Azərbaycan bu azadlığa 90-cı illərdə qovuşub. Dediyim kimi, şəhidliyi yalnız 20 Yanvarla bağlamaq olmaz. Şəhidlər Xiyabanında Qarabağ uğrunda can vermiş mindən çox qəhrəmanımız yatır. Eyni zamanda hər bölgədə Şəhidliklər var. O üzdən, istərdim ki, 20 Yanvar Azərbaycanda Şəhidlər günü kimi tanınaydı. Həmin gün bütün ölkədə şəhidlərin ruhu yad ediləydi. Bax, gələcəkdə bu şəkildə qeyd olunsaydı, daha yaxşı olardı.\n20 YANVARDAN SONRA BİZ HAÇANSA SƏSİMİZİ ÇIXARMIŞIQ?\nNizami Zöhrabi - Türk Dünyası «Yom» mədəniyyət dərgisinin Azərbaycan təmsilçisi:\n20 Yanvar bizim qürur duyduğumuz gün kimi tanıdılmalıdır. Ömrümüzdə bir dəfə haqqımızı tələb etdiyimiz gün olub, onu da matəm kimi qeyd etmək nadanlıqdır. 20Yanvardan sonra biz haçansa səsimizi çıxarmışıqmı? Bir dəfə səsimizi çıxardıq və o bizi azadlığa qovuşdurdu. SSRİ-nin dağılma prosesi 20 yanvardan başladı. İlk olaraq Baltikyanı ölkələr SSRİ tərkibindən çıxdılar. Sonra proses qaçılmaz oldu. Hər il 20 Yanvarda eyni ssenarilər təkrarlanır. Kamil Cəlilovun da sənətinə böyük hörmətim var, dostum şair Məmməd Aslanın da. Ancaq Kamilin qaboyda çaldığı musiqi də, Məmməd Aslanın «Ağla qərənfil, ağla» şeiri də o dövrdə bir kərə səslənsəydi, yetərdi. Amma hər il bunların təkrarını beyinlərə yeritmək ruh düşkünlüyü yaradır. Sanki insanları bu ab-hava ilə yaşamağa məcbur edirlər. Nədən «Cəngi» səslənmir? Nədən hər mövzuda yarışmalar keçirən TV-lərimiz, mətbuatımız, ictimai birliklərimiz vətənpərvərlik ruhu aşılayan, mübarizəyə səsləyən əsərlərin yazılması üçün yarışmalar, müsabiqələr keçirmirlər? Nədən özünü SSRİ-nin hüquqi varisi еlan etmiş Rusiya hökumətindən törətdiyi cinayətə görə üzr istəmək tələb olunmur. Mən hələ kompensasiyanı demirəm. Kompensasiya tələb etmək üçün cəsarətli kişi lazımdır--ortada bu yoxdur. Bütün bunlara baxmayaraq 20 Yanvarda axan qanların hədər getmədiyinin şahidiyik. Qurbansız heç bir arzu-istək həyata keçmir. Mən «Məkkədən doğan günəş» əsərimdə də yazmışdım:\nKeçməyir dünyanın heç işi həmvar,\nBir sevinc yolunda neçə min qəm var.\nBiz də bu qəmdən keçməklə sevincə qovuşduq. Sonda «Mənim şanlı Yanvarım» şeirimi oxuyuram və xalqıma: Başını dik tut, sən bunu haqq etmisən demək istəyirəm:\nQoydun bir vaxt üz-üzə\nİnamla tüfəngi sən.\nVerdin haqq işimizə\nDavamlı ahəngi sən -\nMənim Qanlı Yanvarım!\nMənim Şanlı Yanvarım!\nBezdik saxta qayğıdan,\nSaxta hissdən, duyğudan.\nÇaldın türkü uyğudan\nOyadan son zəngi səngi sən -\nSənə qədər fərd idik,\nUlulara dərd idik.\nCövhər oldun sanki sən -\nGüllər yandı qınında,\nRəngi qaçdı danın da,\nMəsum şəhid qanında\nBoğdun bir nəhəngi sən -\nYasdan çıxdın bu anla,\nDüşmən köksünə qanla,\nDastan yazan süngüsən—\nSənə demərəm qara,\nSən hara, zülmət hara?\nKeçsə də neçə qış-yaz,\nVar olduqca sözlə-saz,\nSəni unudan olmaz.\nTariximsən çünki sən—\nHaqq deyib hayqıranın!\nSən Türklüyün, Turanın\nBax, mən 20 Yanvarı belə görürəm!\nMÖVZUNU ŞƏRH ETMƏK ÜÇÜN BURA DAXİL OL


Əlaqə Mərkəzi təmsilçisi peşəsi üzrə vakansiya — Komtec LTD — iş elanları 2021\nƏlaqə Mərkəzi təmsilçisi peşəsi üzrə vakansiya 2020 / 2021\nAna səhifə / Müştəri xidməti / Əlaqə Mərkəzi təmsilçisi\nƏ/h razılaşma yolu ilə. Komtec LTD Əlaqə Mərkəzi təmsilçisi vəzifəsi üzrə vakasniya elan edir.\nŞirkət: Komtec LTD\nCall CenterMicrosoft OfficeMüştəri xidmətləriOperatorRus dili\nƏlaqə Mərkəzinə daxil olan zəngləli qəbul etmək, şirkətin fəaliyyətinə dair sualları cavablandırmaq.\nŞirkətin fəaliyyəti ilə bağlı istək və şikayətlərin qeydiyyatını aparmaq, müvafiq bölmələrə yönləndirmək, həll olunmasını izləmək, həlli məqsədi ilə müvafiq tədbirlər görmək.\nTəhsil: Ali, Orta-ixtisaslı\nHörmətçil, səbrlə dinləyə bilən, stresə davamlı, fikirlərini aydın izah edən, komanda ruhu yüksək olan,\nMüəyyən sahələrdə peşəkarliq (dərəcələri)\nZəng mərkəzi, üz-üzə müştəri xidmətləri, qəbul şöbəsi (receptionist)\nDil və İT bilikləri: Azərbaycan, rus-əla, MS Office\nCV-lər [email protected] e-mailinə göndərilsin